CELEX: 62021TN0731
Language: ro
Date: 2021-11-16 00:00:00
Title: Cauza T-731/21: Acțiune introdusă la 16 noiembrie 2021 – Společnost pro eHealth databáze/Comisia

24.1.2022   
            
            
               RO
            
            
               Jurnalul Oficial al Uniunii Europene
            
            
               C 37/43
            
         
      Acțiune introdusă la 16 noiembrie 2021 – Společnost pro eHealth databáze/Comisia
      (Cauza T-731/21)
      (2022/C 37/57)
      Limba de procedură: ceha
      
         Părțile
      
      
         Reclamantă: Společnost pro eHealth databáze, a.s. (Praga, Republica Cehă) (reprezentant: P. Konečný, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei C (2021) 6597 a Comisiei din 2 septembrie 2021,
               
            
                  —
               
               
                  obligarea pârâtei să suporte propriile cheltuieli de judecată, precum și cheltuielile de judecată efectuate de reclamantă în cadrul prezentei proceduri.
               
            
         Motivele și principalele argumente
      
      În susținerea acțiunii, reclamanta invocă patru motive.
      
                  1.
               
               
                  Primul motiv, întemeiat pe încălcarea neretroactivității și pe aplicarea eronată a unor condiții mai stricte în ceea ce privește participarea la proiect.
                  
                              —
                           
                           
                              Reclamanta susține că pârâta nu se poate referi la obligații ce rezultă dintr-un document fără caracter obligatoriu a cărui existență nu le era cunoscută părților la contract și pentru aplicarea căruia acestea nu și-au dat niciodată acordul.
                           
                        
                              —
                           
                           
                              Reclamanta susține, în plus, că pârâta s-a referit la obligațiile ce rezultă din acest document fără caracter obligatoriu cu încălcarea contractului în cauză privind acordarea subvenției.
                           
                        
                              —
                           
                           
                              Reclamanta susține de asemenea că pârâta a încălcat principiul neretroactivității atunci când s-a referit la aplicarea unor cerințe de formă mai stricte ce rezultă dintr-un document care a fost întocmit abia după semnarea contractului cu privire la acordarea subvenției.
                           
                        
            
                  2.
               
               
                  Al doilea motiv, întemeiat pe încălcarea principiului legalității actului juridic ca urmare a neluării în considerare a elementelor de probă prezentate.
                  
                              —
                           
                           
                              Reclamanta susține că pârâta nu a luat în considerare elementele de probă prezentate de reclamantă în raportul final privind auditul financiar, deși ar fi trebuit să procedeze astfel, și că, procedând astfel, a încălcat principiul legalității actului juridic.
                           
                        
                              —
                           
                           
                              Reclamanta susține, în plus, că elementele de probă prezentate au fost furnizate la cererea auditorului.
                           
                        
            
                  3.
               
               
                  Al treilea motiv, întemeiat pe încălcarea principiului legalității actului juridic ca urmare a unor erori de calcul.
                  
                              —
                           
                           
                              Reclamanta susține că pârâta a săvârșit erori la stabilirea cuantumului pornind de la care s-a calculat suma finală care trebuie rambursată de către reclamantă pârâtei.
                           
                        
                              —
                           
                           
                              Reclamanta obiectează că, în cazul în care ar trebui să ramburseze suma pe care a calculat-o pârâta, ar plăti o sumă care nu i-a fost niciodată pusă la dispoziție și i-ar rambursa astfel pârâtei o sumă substanțial mai mare.
                           
                        
            
                  4.
               
               
                  Al patrulea motiv, întemeiat pe încălcarea principiului proporționalității.
                  
                              —
                           
                           
                              Reclamanta susține că ar trebui să i se acorde o compensație pentru costurile de personal cel puțin până la concurența remunerațiilor medii ale lucrătorilor corespunzători pentru anii 2008-2011 în societățile care își desfășoară activitatea în domeniul tehnologiei informației în Republica Cehă. Reclamanta consideră că neacordarea acestor costuri constituie un comportament inechitabil și disproporționat din partea pârâtei.